62019TJ0110_INF
A Törvényszék (hetedik tanács) 2021. február 3‑i ítélete –Kazembe Musonda kontra Tanács
(T‑110/19. sz. ügy)
„Közös kül‑ és biztonságpolitika – A Kongói Demokratikus Köztársaságon belüli helyzetre tekintettel hozott korlátozó intézkedések – A pénzeszközök befagyasztása – A felperes nevének az érintett személyek jegyzékein való további szerepeltetése – Indokolási kötelezettség – A meghallgatáshoz való jog – A jegyzékekbe való felvétel és az azokon való fenntartás megalapozottságára vonatkozó bizonyíték – Nyilvánvaló értékelési hiba – A korlátozó intézkedések elfogadásának alapját képező ténybeli és jogi körülmények további fennállása – A magán‑ és a családi élet tiszteletben tartásához való jog – Az ártatlanság vélelme – Arányosság – Jogellenességi kifogás”
1.
Intézmények jogi aktusai – Indokolás – Kötelezettség – Terjedelem – A Kongói Demokratikus Köztársasággal szemben hozott korlátozó intézkedések – A jogállamiságot megsértő vagy az emberi jogok súlyos megsértésének minősülő cselekményeket elkövető személyek pénzeszközeinek befagyasztása – Minimális követelmények
(EUMSZ 296. cikk, második bekezdés; 1183/2005 tanácsi rendelet 9. cikk, (3) bekezdés; a (KKBP) 2018/1940 határozattal módosított 2010/788/KKBP tanácsi határozat, 7. cikk, (2) bekezdés)
(lásd: 49–54. pont)
2.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A jogállamiságot megsértő vagy az emberi jogok súlyos megsértésének minősülő cselekményeket elkövető személyek pénzeszközeinek befagyasztása – Az ilyen intézkedéseket igazoló egyedi és különös okok indokolásban való azonosításának kötelezettsége – Az érintett előtt ismert olyan összefüggésben meghozott határozat, amely lehetővé teszi számára a vele szemben hozott intézkedés jelentőségének megértését
(EUMSZ 296. cikk; a (KKBP) 2018/1940 határozattal módosított 2010/788/KKBP tanácsi határozat, II. melléklet; 2018/1931 tanácsi rendelet, melléklet)
(lásd: 50., 57–62. pont)
3.
Európai uniós jog – Elvek – Védelemhez való jog – A hatékony bírói jogvédelemhez való jog – A Kongói Demokratikus Köztársasággal szemben hozott korlátozó intézkedések – A jogállamiságot megsértő vagy az emberi jogok súlyos megsértésének minősülő cselekményeket elkövető személyek pénzeszközeinek befagyasztása – A meghozott határozatokat igazoló egyedi és különös okok közlésének kötelezettsége – Azon kötelezettség, hogy lehetővé tegyék az érdekelt számára, hogy megfelelően ismertethesse az álláspontját a vele szemben figyelembe vett indokokkal kapcsolatban – Terjedelem
(Az Európai Unió Alapjogi Chartája, 41. cikk, (2) bekezdés, a) pont; a (KKBP) 2018/1940 határozattal módosított 2010/788/KKBP tanácsi határozat, II. melléklet; 2018/1931 tanácsi rendelet, melléklet)
(lásd: 67–69. pont)
4.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A pénzeszközök befagyasztása – Védelemhez való jog – Terhelő bizonyítékok közlése – A felperes nevét az ezen intézkedésekkel érintett személyek jegyzékében fenntartó későbbi határozat – Új indokok hiánya – A meghallgatáshoz való jog megsértése – Hiány
A (KKBP) 2018/1940 határozattal módosított 2010/788/KKBP tanácsi határozat, 9. cikk, (2) bekezdés, és II. melléklet; 2018/1931 tanácsi rendelet, melléklet)
(lásd: 70–72., 76–78. és 88–90. pont)
5.
Európai Unió – Az intézmények jogi aktusai jogszerűségének bírósági felülvizsgálata – A Kongói Demokratikus Köztársaságon belüli helyzetre tekintettel egyes személyekkel és szervezetekkel szemben korlátozó intézkedéseket bevezető rendelet – A felülvizsgálat terjedelme
(Az Európai Unió Alapjogi Chartája, 47. cikk; (KKBP) 2018/1940 határozattal módosított 2010/788/KKBP tanácsi határozat, 9. cikk, (2) bekezdés, és II. melléklet; 2018/1931 tanácsi rendelet, melléklet)
(lásd: 97–99., 116. pont)
6.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A jogállamiságot megsértő vagy az emberi jogok súlyos megsértésének minősülő cselekményeket elkövető személyek pénzeszközeinek befagyasztása – Szempontok – A civil lakosság elnyomása vagy a jogállamiság tiszteletben tartása terén felelősséggel járó funkciók – Mérlegelési hiba – Hiány
(A (KKBP) 2016/2231 határozattal és a (KKBP) 2018/1940 határozattal módosított 2010/788/KKBP tanácsi határozat, II. melléklet; 2018/1931 tanácsi rendelet, melléklet)
(lásd: 100., 106., 109., 110. és 128–134. pont)
7.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – Hatály – Az emberi jogok súlyos megsértésének vagy az emberi jogokkal való visszaélésnek minősülő cselekmények tervezésében, irányításában és elkövetésében részt vevő személyek – Fogalom – Az említett cselekményeket a múltban elkövető személyek, akik esetében nincs bizonyíték az ilyen cselekményekben való jelenlegi közreműködésüket vagy részvételüket illetően – Bennfoglaltság
(A (KKBP) 2016/2231 határozattal módosított 2010/788/KKBP tanácsi határozat, 9. cikk, (2) bekezdés)
(lásd: 122., 123. pont)
8.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A jogállamiságot megsértő vagy az emberi jogok súlyos megsértésének minősülő cselekményeket elkövető személyekkel szembeni beutazási és átutazási tilalom, valamint pénzeszközeik befagyasztása – A magán‑ és a családi élet tiszteletben tartásához való jog korlátozása – Az arányosság elvének megsértése – Hiány
(EUSZ 21. cikk, (2) bekezdés, b) és c) pont, és EUSZ 29. cikk; EUMSZ 215. cikk, (2) bekezdés; az Európai Unió Alapjogi Chartája, 7. cikk és 52. cikk, (1) bekezdés; a (KKBP) 2018/1940 határozattal módosított 2010/788/KKBP tanácsi határozat, 4. cikk, (1), (2) és (7) bekezdés, és II. melléklet; 2018/1931 tanácsi rendelet, melléklet)
(lásd: 141–152. pont)
9.
Európai uniós jog – Elvek – Alapvető jogok – Az ártatlanság vélelme – A Kongói Demokratikus Köztársaságon belüli helyzetre tekintettel egyes személyekkel és szervezetekkel szemben hozott, pénzeszközök befagyasztására vonatkozó határozat – Az említett elvvel való összhang – Feltételek
(EUSZ, 29. cikk; EUMSZ 215. cikk, (2) bekezdés; az Európai Unió Alapjogi Chartája, 48. cikk, (1) bekezdés; a (KKBP) 2018/1940 határozattal módosított 2010/788/KKBP tanácsi határozat, 5. cikk, (1) bekezdés és 9. cikk; 2018/1931 tanácsi rendelet, melléklet)
(lásd: 153–160. pont)
10.
Európai Unió – Az intézmények jogi aktusai jogszerűségének bírósági felülvizsgálata – A Kongói Demokratikus Köztársasággal szemben hozott korlátozó intézkedések – A felülvizsgálat terjedelme – Az általános szabályokra korlátozódó felülvizsgálat – A korlátozó intézkedések elfogadásának feltételei – Az emberi jogok súlyos megsértésének minősülő cselekmények tervezésében, irányításában és elkövetésében való részvétel – Terjedelem – A jogszabályok egyértelműségét, pontosságát és joghatásai előreláthatóságát megkövetelő jogbiztonság elvének tiszteletben tartása
(EUSZ 3. cikk, (5) bekezdés, 21. cikk, (2) bekezdés, b) és c) pont; EUMSZ 275. cikk, második bekezdés; a (KKBP) 2018/1940 határozattal módosított 2010/788/KKBP tanácsi határozat, 3. cikk, (2) bekezdés, b) pont; (KKBP) 2016/2231 határozat, (3) és (4) preambulumbekezdés; 1183/2005 tanácsi rendelet)
(lásd: 170., 171. és 173–180. pont)
11.
Európai Unió – Az intézmények jogi aktusai jogszerűségének bírósági felülvizsgálata – A Kongói Demokratikus Köztársasággal szemben hozott korlátozó intézkedések – A felülvizsgálat terjedelme – Az általános szabályokra korlátozódó felülvizsgálat – A korlátozó intézkedések elfogadásának feltételei – Az emberi jogok súlyos megsértésének minősülő cselekmények tervezésében, irányításában és elkövetésében való részvétel – Terjedelem – Az arányosság elvének tiszteletben tartása
(EUMSZ 275. cikk, második bekezdés; a (KKBP) 2018/1940 határozattal módosított 2010/788/KKBP tanácsi határozat, 3. cikk, (2) bekezdés és 5. cikk, (5) bekezdés; 2018/1931 tanácsi rendelet, melléklet)
(lásd: 170., 171. és 184–188. pont)
Tárgy
Az egyrészt a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról szóló, 2018. december 10‑i (KKBP) 2018/1940 tanácsi határozat (HL 2018. L 314., 47. o.), másrészt pedig a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikkének végrehajtásáról szóló, 2018. december 10‑i (EU) 2018/1931 tanácsi végrehajtási rendelet (HL 2018. L 314., 1. o.) felperest érintő részében történő megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Törvényszék Jean‑Claude Kazembe Musondát kötelezi a költségek viselésére.